Henrik Bjørnstad
Store norske leksikon,Sport og spill,Ballsport,Golf
Henrik Bjørnstad er en norsk tidligere golfspiller og senere trener. Bjørnstad var den første nordmannen noensinne til å spille PGA Tour.
Henrik Bjørnstad vant NM som amatør i 1996 og ble profesjonell året etter. Han spilte fra 2001 på European Tour med flere gode plasseringer, blant annet annenplass i Hong Kong Open. Bjørnstad trakk seg tilbake fra golf i 2004, men gjorde comeback i 2005 og kvalifiserte seg til spill på den amerikanske PGA Tour i 2006 som første nordmann noensinne. Hans beste turneringsplassering var en tiendeplass, men han klarte ikke å holde plassen og spilte i 2007-2009 på nivået under (Nationwide Tour).Bjørnstad kvalifiserte seg i 2009 på nytt for spill på PGA Tour, hvor han spilte i 2010. Da han nok en gang ikke klarte å holde plassen der, la han opp som profesjonell golfspiller høsten 2010. Han ble engasjert av Norges Golfforbund som trener i 2011. Norske klubber: Drøbak GK, Oslo GK. Les mer i Store norske leksikon golf